Viloyat ichki ishlar organlari tomonidan o‘tkazilgan tezkor tadbir jarayonida Termiz shahrida yashovchi fuqaro to‘xtatib tekshirilganida, uning yonidan 4 grammdan ortiq «marixuana» giyohvandlik moddasi topilgan. Mazkur fuqaroning uyi tekshirilganida 988 gramm «marixuana» giyohvandlik moddasi topilib, daliliy ashyo sifatida olingan. IIV axborot xizmatining xabariga ko‘ra, u ushbu giyohvandlik moddasini mahalliy aholi vakilidan sotib olganligi aniqlandi. Ushbu holat yuzasidan jinoyat ishi qo‘zg‘atilib, hozirda tergov harakatlari olib borilmoqda.